กรมการกงสุล ประกาศปิดให้บริการตั้งแต่วันที่ 19-30 กรกฎาคม 2564
กรมการกงสุล ประกาศปิดให้บริการชั่วคราว ระหว่างวันที่ 19-30 กรกฎาคม  2564 ตามมาตรการของ ศบค. ในการป้องกันการแพร่ระบาดของโรคโควิด-19 โดยจะให้บริการเฉพาะกรณีจำเป็นเร่งด่วนเท่านั้น สำหรับการรับรองเอกสาร ให้บริการที่กรมการกงสุลและสำนักงานสัญชาติและนิติกรณ์ MRT คลองเตย สามารถติดต่อเพื่อขอรับบริการรับรองเอกสารได้ 2 ช่องทาง ได้แก่ ส่งเอกสารไปที่อีเมล consular04@mfa.mail.go.th จากนั้น สอบถาม/ตรวจสอบการรับรองเอกสาร ที่สายด่วน 0-2575-1055 และ 0-2575-1058 ระหว่างวันจันทร์-ศุกร์ เวลา 09.00 น.-15.00 น. ในกรณีที่มารับรองเอกสารไว้แล้ว ก่อนวันที่ 18 กรกฎาคม 2564 สามารถติดต่อขอรับเอกสารตามวันที่นัดหมายได้ตามปกติ ส่วนการทำหนังสือเดินทาง ให้เฉพาะบุคคลที่มีความจำเป็นเร่งด่วน โดยขอให้แจ้งความประสงค์ผ่านแบบฟอร์มออนไลน์ https://bit.ly/36KkkOQ พร้อมระบุเหตุผล/ความจำเป็น และหลักฐานประกอบ จากนั้น เจ้าหน้าที่จะติดต่อกลับในโอกาสแรก เพื่อทำการนัดหมายวันเวลาที่จะเข้ารับบริการต่อไป สอบถามเพิ่มเติม โทร. 080-913-2278 และ 093-010-5248 ระหว่างวันจันทร์-ศุกร์ เวลา 09.00 น. -12.00 น.  และ 13.00 น.-15.00 น. หรืออีเมลpassportbookingthailand@gmail.com